Milyen Delphin harcsázó orsót vegyek?
Röviden: nagyot és erőset! A harcsázó orsók fő tulajdonsága, hogy jól bírják a legnagyobb igénybevételt, hiszen bármikor beugorhat egy száz kiló feletti óriás. Ehhez szükséges az, hogy az orsó kritikus alkatrészei (orsóház, hajtókar, dob) fémből legyenek és fontos, hogy megfelelően nagy legyen az orsónk kapacitása, hogy kellő mennyiségű vastag fonott zsinórral tudjuk feltölteni.
hu
Milyen Delphin orsót vegyek vertikális harcsázáshoz?
Egyre népszerűbb a csónakból történő emelgetés, azaz a vertikális pergetés harcsára. Ezt végezhetjük peremfutó orsóval ugyanúgy, mint multiplikátoros orsóval, dobni nem kell, csak leereszteni a csalit. Fontos itt is a megbízható, fém alkatrészekből (fém orsóház, fém hajtókar, fém dob) épített harcsázó orsó és a nagy, legalább 10 kilós fékerő.
hu
Milyen fékerejű harcsázó orsót vegyek?
Nem elég vastag, nagy szakítószilárdságú fonott zsinórral feltöltened a harcsázó orsód, fontos az is, hogy ki tudd használni ezt a szakítószilárdságot. Emiatt fontos, hogy nagy, legalább 10 kg fékerejű orsót vásárolj, hogy meg tudd állítani a legnagyobb harcsákat is, mielőtt bemennek az akadóba.
hu
Milyen orsót vegyek kuttyogatáshoz?
Kuttyogtató harcsázáshoz kevésbé fontos, hogy nagy legyen az orsó tárolókapacitása, hiszen a kuttyogatás többnyire csónakból történik, fárasztás közben könnyebben tudsz menni a hal után. Fontos azonban, hogy az orsó kiváló minőségű legyen, fém alkatrészekkel (orsóház, hajtókar, dob) és nagy fékerővel rendelkezzen. Jók lehetnek a peremfutó orsók ugyanúgy, mint a multiplikátoros orsók. Van néhány horgász, akik régi tárolóorsóval kuttyogtatnak, de mi ezt nem ajánljuk - már csak egy esetleges szakítás, így a halak védelme érdekében sem.
hu